Document ID: /roh_data/filtered/fineweb-2-filterrobots_roh.jsonl.gz/18334

Sozialamt
Uffizi dal servetsch social
Ufficio del servizio sociale
Integraziun da persunas cun impedimentsGürtelstrasse 897001 Cuiratel +41 81 257 26 54fax +41 81 257 26 <email-pii>
Plazzas da structuras dal di protegidas vegnan purschidas en chasas da dimora ed en lavuratoris protegids. Ellas porschan in'occupaziun raschunaivla oravant tut a persunas cun in impediment mesaun fin grev, a persunas pli attempadas cun impediments sco er a persunas che na pon betg dar dumogn al squitsch da producziun.
Plazzas da lavur protegidas èn plazzas da lavur en lavuratoris protegids sco er en auters manaschis protegids u parzialmain protegids.
Ina permissiun è necessaria per tut las furnituras e per tut ils furniturs da prestaziuns che vulan metter a disposiziun ina purschida d'assistenza per persunas cun impediments (LIPI art. 15).
Ina permissiun vegn dada u renovada, sche las pretensiuns envers la qualitad, envers la gestiun, envers l'infrastructura ed envers la furma d'organisaziun èn garantidas. Quai vul dir che l'assistenza sto vegnir garantida tras persunal avunda e tras persunal qualifitgà, l'infrastructura correspunda a la purschida ed è cunvegnenta, ils dretgs da las persunas cun impediments e dals confamigliars èn garantids, in post da mediaziun è numnà e la gestiun è garantida finanzialmain ed organisatoricamain.
Las directivas ed ils criteris da qualitad èn vegnids elavurads da la CDAS ost+ (chantuns AI, AR, GL, GR, SG, SH, TG, ZH). Els s'orienteschan als standards da qualitad existents da las furnituras e dals furniturs da prestaziuns actuals.
La dumonda per ina permissiun sto vegnir inoltrada correspundentamain a las prescripziuns che sa chattan en il schema da las permissiuns da manaschi per instituziuns per persunas creschidas cun impediments en il chantun Grischun.
La consideraziun e la regulaziun cumplessiva da las purschidas per persunas cun impediments vegn fatga cun agid da l'analisa dal basegn e da la planisaziun da la purschida.
L'analisa dal basegn permetta da registrar e da giuditgar las datas necessarias davart il basegn da las persunas cun impediments sco er davart las purschidas ch'èn avant maun. L'analisa dal basegn è pia la basa per la planisaziun da la purschida, L'analisa dal basegn e la planisaziun da la purschida vegnan fatgas cun in orizont temporal a curta vista ed a vista mesauna.
La finanziaziun da las prestaziuns d'assistenza vegn fatga sin basa dal basegn d'assistenza individual da las persunas cun impediments e sin basa da las calculaziuns dals custs da las furnituras e dals furniturs da prestaziuns. Uschia po vegnir fixada ina pauschala da prestaziun per stgalim d'assistenza.
L'import da las pauschalas da prestaziun s'orientescha a las calculaziuns dals custs da las furnituras e dals furniturs che realiseschan prestaziuns en moda economica. Questas pauschalas vegnan eruidas cun agid da cumparegliaziuns da las prestaziuns tranter las instituziuns ed ils svilups dals custs.
Plazzas da structuras dal di protegidas en il chantun Grischun
Plazzas da lavur protegidas en il chantun Grischun